open-index/open-wikipedia-markdown huggingface dataset:
Kuningaskunnan kisat

**Kuningaskunnan kisat** () ovat joka toinen vuosi järjestettävät urheilukilpailut Alankomaiden kuningaskuntaan kuuluville maille. Ensimmäiset Kuningaskunnan kisat järjestettiin vuonna 1965 yrityksenä saada kuningaskunnan osia läheisemmiksi. Yritys ei ottanut tuulta alleen ja vuonna 1995 Erica Terpstra perusti uudelleen jo vuonna 1983 lakkautetut kisat. Nykymuotoisia kisoja ei ole järjestetty vuoden 2009 kisojen jälkeen, sillä 2011 kisat peruttiin Alankomaiden Antillien poliittisten ongelmien jälkeen. Myöskään 2013 kisoja ei käyty, eikä kisojen järjestämistä ole senkään jälkeen jatkettu. Aruballa ja Alankomaiden Antilleilla kisat ovat olleet hyvin suosittuja. Eniten Kuningaskunnan kisoja on järjestetty Aruballa, joissa kisat on käyty kolmesti.

## Nykymuotoiset kilpailut

*1995 -  Aruba
*1997 -  Curaçao
*1999 -  Sint Maarten
*2001 -  Rotterdam
*2003 -  Aruba
*2005 -  Willemstad
*2007 -  Haag
*2009 -  Aruba
*2011 -  Curaçao (peruttiin)

## Lajit
Kisoissa on aikojen saatossa kilpailtu seitsemässä eri lajissa, jotka ovat:

*baseball
*keilailu
*jalkapallo
*judo
*softball
*uinti
*tennis

## Osallistujamaat
Alkuperäisissä kisoissa oli mukana neljä maata. Vuonna 1975 Suriname jäi kuitenkin pois itsenäistyttyään ja vuosien 1975-1983 kisat käytiinkin Alankomaiden Antillien ja Alankomaiden voimin. Kisojen uudistuttua myös Aruba tuli mukaan ja on nykyäänkin mukana yhdessä Alankomaiden kanssa. Alankomaiden Antillit jäävät pois, mikäli kisoja vielä järjestetään, sillä maa jakautui vuonna 2010.

* Alankomaat
* Alankomaiden Antillit (1965-2009)
* Aruba
* Suriname (1965-1975)

## Lähteet
Tom Kling-Baptiste

**Tom Daniel Kling-Baptiste**, joskus myös muodossa **Tom Kling Baptiste** (s. 29. elokuuta 1990) on ruotsalainen pikajuoksija. Hän kilpailee 100 ja 200 metrillä. 100 metrillä Kling-Baptisten ennätys on 10,27 ja 200 metrillä 20,81. Kling-Baptiste voitti Ruotsin-mestaruuden sisäradoilla 60 metrin juoksussa vuosina 2012 ja 2015 ja 200 metrin juoksussa vuonna 2012 sekä ulkoradoilla 100 metrin juoksussa vuosina 2010, 2013 ja 2015 ja 200 metrin juoksussa vuonna 2015. Suomi–Ruotsi-maaottelussa hän voitti 100 metrin juoksun vuosina 2013 ja 2014 ja 200 metrin juoksun vuosina 2015 ja 2017.

Kling-Baptiste edustaa Huddinge AIS:ia.

## Lähteet
* 
* http://www.european-athletics.org/athletes/group=k/athlete=138404-kling-baptiste-tom/index.html
### Viitteet
Rastilan leirintäalue

**Rastilan leirintäalue** on leirintäalue itäisessä Helsingissä Rastilan metroaseman vieressä, Vuotien pohjoispuolella Rastilan kartanon päärakennuksen ympärillä. Rastilan leirintäalue on Helsingin ainoa leirintäalue, ja se on Helsingin kaupungin omistama. Rastilan leirintäalueen rannassa on myös yksi kaupungin talviuintipaikoista.

Leirintäalueella majoitusvaihtoehtoina ovat perinteisten asuntovaunujen ja asuntoautojen lisäksi myös vuokrattavina olevat mökit ja telttapaikat.

Rastilan leirintäalue on avoinna käytölle ympäri vuoden.

## Lähteet

## Aiheesta muualla

* Leirintäalueen kotisivut
Karan

**Karan** on kaupunkikunta ja sen ainoa taajama Koulikoron alueen Kangaban piirissä Malissa. Se sijaitsee Nigerjoen laaksossa maanteitse 45 kilometriä Kangabasta luoteeseen. Kunnassa on 6&nbsp;400 asukasta (vuonna 2009).

Kunnan pinta-ala on 138,12 neliökilometriä. Se rajoittuu pohjoisessa Narénan, idässä Bancoumanan, etelässä Minidianin ja lännessä Benkadin maalaiskuntiin. Valtaosa asukkaista on malinkeja.

Karanin status kaupunkikuntana on seurausta riidasta naapurikylän Kéniéban kanssa, joka oli aikaisemmin ollut alueen keskuspaikka. Karan jäi riidassa lopulta yksin ja alueen muut kylät liittyivät Kéniéban ympärille perustettuun Benkadin kuntaan.

Paikallisia elinkeinoja ovat maanviljely, karjanhoito, kalastus ja käsityöammatit. Myytäväksi kasvatetaan puuvillaa, maapähkinöitä, banaaneja, mangoja ja appelsiineja. Nuoriso hakeutuu kausitöihin 95 kilometrin päässä sijaitsevaan Bamakoon. Palveluihin kuuluu 11 alakoulua, yksi keskikoulu ja terveyskeskus.

## Lähteet
Martin (elokuva)

**Martin** on George A. Romeron vuonna 1977 käsikirjoittama ja ohjaama indie-kauhuelokuva. Martin on vampyyrielokuva ilman yliluonnollista elementtiä ja Romero selvästikin pyrki luomaan elokuvan avulla modernia vampyyrielokuvaa. Elokuvassa vampyyriksi itsensä mieltävä Martin on selvästi mieleltään järkkynyt.

Martin on ensimmäinen niistä elokuvista joissa Romero teki yhteistyötä erikoistehostetaiteilija Tom Savinin kanssa.

## Näyttelijät

## Lähteet
FS Friant (1893)

**Friant** oli Ranskan laivaston vuonna 1893 vesillelaskettu Friant-luokan panssarikansiristeilijä.

## Valmistus

Alus tilattiin Brestin laivastontelakalta ja sen köli laskettiin vuonna 1891. Alus laskettiin vesille 17. huhtikuuta 1893 ja se otettiin palvelukseen huhtikuussa 1895.

## Palvelus
Alus saapui vuonna 1914 Newfoundlandista Marokkoon. Alus palveli asemalla, kunnes se siirrettiin vuonna 1918 Mudrosiin 3. sukellusvenelaivueen emälaivaksi. Alus poistettiin alusluettelosta vuonna 1920, jonka jälkeen se romutettiin.

## Lähteet
*
*

### Viitteet
FS Bugeaud (1893)

**Bugeaud** oli Ranskan laivaston vuonna 1893 vesillelaskettu Friant-luokan panssarikansiristeilijä.

## Valmistus

Alus tilattiin Cherbourgin laivastontelakalta ja sen köli laskettiin kesäkuussa 1891. Alus laskettiin vesille 29. elokuuta 1893 ja se otettiin palvelukseen toukokuussa 1896.

## Palvelus
Alus poistettiin vuonna 1907 alusluettelosta ja se romutettiin.

## Lähteet
*
*

### Viitteet
Hyväilyseksi

**Hyväilyseksi** tai **petting** on kumppanin eroottista hyväilemistä ja kiihottamista orgasmiin asti, mutta ilman yhdyntää. Hyväilyseksiin voi kuulua partnerin sukupuolielinten hyväilyä käsillä tai suulla, kiihkeitä suudelmia, tai kehon muuta stimulointia. Hyväilyseksi on muuten samanlaista kuin esileikki, paitsi että se on jo itsessään päämäärä eikä vain yhdynnän valmistelua. Joskus touhun aikana ei vielä ole selvää, kummasta lopulta on kyse.

Hyväilyseksiä harrastetaan, koska erogeenisten alueiden ja muunkin ihon seksuaalinen koskettelu sekä orgasmi tuottavat mielihyvää. Myös muut kädelliset kuin ihminen harrastavat sitä. Entisaikoina uskonnolliset seksuaalikäsitykset suhtautuivat hyväilyseksiin nykyistä kielteisemmin, jopa avioliitossa, mutta nykyaikana asenteet sitä kohtaan ovat tulleet hyväksyvämmiksi.

Nuorten hyväilyseksissä on tyypillistä, että poika yrittää päästä mahdollisimman pitkälle ja tyttö yrittää jarrutella ja pysytellä kunniallisissa rajoissa. Vaikka hyväilyseksi ei johdakaan yhdyntään, sitä harjoitetaan joskus siksi, koska nuori nainen haluaa antaa partnerilleen ja itselleen nautintoa ja orgasmin menettämättä arvokasta neitsyyttään yhdynnässä. Joidenkin nuorten vanhemmat pitävätkin hyväilyseksiä nuorilla hyväksyttävämpänä kuin yhdyntää.

## Katso myös
*Reisiyhdyntä

## Lähteet
Levitators

**The Levitators** on suomalainen pitkän linjan reggaebändi. Levitatorsin alkuperäisiä jäseniä olivat Jussi Tirronen, Vesa Järvinen ja Esa Kärenmäki, jotka tapasivat 1970-luvun lopulla Lahdessa opiskellessaan Yhteiskoulun lukiossa. 1970-luvun lopulla bändissä oli mukana myös Jari Eskola (1978-1982). 1980-luvun alussa bändin työnimenä oli Levitationaires. Mukana oli tuolloin Teemu Virtanen (1980-1983), Jarmo "Jape" Åhman (1980-1982) ja Janne Nyman (1980-1981). Vuonna 1982 bändiin liittyivät Ossi Helin ja Esa Kaalikoski (1982-1985) ja vuonna 1983 Juhani "Jylle" Tolvanen, jolloin Levitatationaires nimi oli vaihtunut yksinkertaisempaan muotoon Levitators ja bändi teki ensimmäisen virallisen keikkansa, ravintola Nuutissa, Lahdessa.

Levitators on esittänyt koko pitkän uransa ajan englanninkielistä jamaikalaista rytmimusiikkia skasta aina dance halliin, lähimpänä sydäntä ehkä kuitenkin sellainen musiikki, mitä alun perin opeteltiin levyiltä soittamaan 1980-luvun alkuvuosina, eli 1970- ja 1980 -lukujen taitteen rockers ja early dance hall -tyyli. Levitators on pisimpään yhtäjaksoisesti Suomessa toiminut reggaebändi. Vuonna 1995 bändiin liittyi Mikko Parviainen, joka soitti aluksi vetopasuunaa, mutta sittemmin saksofoneja. Viimeiseksi bändiin on liittynyt laulaja Päivi Lahti. Vesa Järvinen lopetti bändissä vuonna 2014. Samana vuonna Esa Kaalikoski teki paluun bändiin, tällä kertaa kosketinsoittajana.

## Kokoonpano
Levitatorsin pisimpään vaikuttanut kokoonpano on ollut:

*Jussi Tirronen - laulu, kitara
*Vesa Järvinen - laulu, koskettimet
*Esa Kärenmäki - basso
*Ossi Helin - rummut
*Juhani Tolvanen - kitara

## Diskografia
Pitkän uransa aikana Levitators on esiintynyt lukuisissa paikoissa ja useilla eri festivaaleilla. Bändi on julkaissut seuraavat levyt:
*Take A Ride (1987)
*Queen Majesty single (1990)
*Dancing Mood (the best of the Levitators vol.2, 2002)
*Old Dogs Showcase (2005)
*Versio - suomireggaen juurikattaus (2006)
*2 Leijonaa Rocksteady (Niko Ahvonen & Ville Leinonen, 2011)
*Blue Skies (2014)
 
## Lähteet

*www.reggae-levitators.com
Zor Alef

**Zor Alef** () (s. 5. joulukuuta 1976) on venäläis-bulgarialainen, Venäjällä ja Bulgariassa asuva henkinen opettaja, luennoitsija ja kirjailija. 

Ensimmäisen mystiikka-aiheisen kirjan "Vihityn Risti" () hän julkaisi vuonna 1993, jonka jälkeen on perustanut Eheä Oppi -nimisen henkisen koulun () joka toimii Venäjällä, Bulgariassa, Kyproksella, Saksassa, Suomessa ja muissa Euroopan maissa.

Zorin kirjoja on käännetty vuoteen 2015 mennessä bulgarian kielelle.

## Eheän Opin koulu

Zorin vuonna 2000 perustama Eheän Opin koulu tarjoaa järjestelmällistä opetusta, joka on seuraavien oppien henkinen ja filosofinen synteesi:

* hermetismi
* esoteerinen kristinusko
* esoteerinen juutalaisuus (kabbala)
* esoteerinen islam (sufilaisuus)
* esoteerinen buddhalaisuus
* hindulaisuus
* taolaisuus

## Kirjallisuutta
* "Out of the New Spirituality of the Twentieth Century - The Dawn of Anthroposophy, the White Brotherhood and the Unified Teaching", Svetoslava Toncheva, Frank & Timme Publishing, 2015,  
* "Religion and Boundaries Studies from the Balkans, Eastern Europe and Turkey"  Chapter: "Across Boundaries: the Prophet Zor Alef, a Case of Transnational Mysticism", Ekaterina Anastasova & Irina Sedakova. The Isis Press, Istanbul, 2010, 

## Lähteet

## Aiheesta muualla
* Школа Единого Учения - Eheän Opin venäjänkieliset sivut
* Школата на Единното Учение - Eheän Opin bulgariankieliset sivut
* Eheän Opin suomenkieliset sivut
* ДА БЪДЕШ - "To Be" -keskus Bulgariassa 
* Eheä Oppi YouTubessa
Hyundai Accent

**Hyundai Accent** on korealaisen autonvalmistaja Hyundain automalli, jota on valmistettu vuodesta 1994 lähtien. Koreassa malli tunnetaan nimellä **Hyundai Verna**. 

Vuoden 1998 Euro NCAP -kolaritestistä Accent sai tulokseksi yksi ja puoli tähteä viidestä.
Tiedosto:1997 Hyundai Accent Coupe 1.3 Front.jpg|Hyundai Accent X3 (1994–1999)
Tiedosto:2000-2003 Hyundai Accent (LC) GL 3-door hatchback (2011-04-22).jpg|Hyundai Accent LC (1999–2005)
Tiedosto:2006 Hyundai Accent (MC) sedan (2015-07-14) 01.jpg|Hyundai Accent MC (2005–2010)
Tiedosto:2012 Hyundai Accent (RB) Premium sedan (2018-10-01) 01.jpg|Hyundai Accent RB (2010–2018)
Tiedosto:2018 Hyundai Accent 1.6L front 7.28.18.jpg|Hyundai Accent HC (2016–)


## Accent WRC -ralliauto
**Hyundai Accent WRC** on Accent-malliin perustuva WRC-ralliauto. Hyundai kilpaili autolla virallisena tehdastallina vuosina 2000–2003, ja tallin kuljettajistoon kuului muun muassa Armin Schwarz, Kenneth Eriksson sekä nelinkertainen maailmanmestari Juha Kankkunen. Tulokset olivat melko vaisuja, ja parhaimmiksi saavutuksiksi jäi kaksi neljättä sijaa.

Hyundai teki vuonna 2014 paluun rallin MM-sarjaan i20 WRC -autolla.

## Lähteet

## Aiheesta muualla
Hyundai Accent WRC

**Hyundai Accent WRC** oli eteläkorealaisen Hyundain Accent-mallin perustunut WRC-luokan ralliauto, jonka kehitystyöstä vastasi englantilainen, Milton-Keynesissä toimiva Motor Sport Developments Ltd (MSD). Auton kehitystyö aloitettiin vuonna 1999 ja auton ensiesiintyminen MM-ralleissa oli Monte Carlon rallissa vuonna 2000. Autosta rakennettiin kolme eri kehitysversiota, mutta kaiken kaikkiaan tulokset eivät olleet sillä tasolla, mitä Korean päämajassa oli toivottu ja koko WRC-projekti lakkautettiin kesken kauden 2003. Hyundain autot eivät olleet mukana enää kauden neljässä viimeisessä rallissa. Parhaaksi suoritukseksi jäi Alister McRaen ajama neljäs sija kauden päättäneessä Britannian MM-rallissa 2001.

## Kuljettajat
### 2000
* Alister McRae (UK) - David Senior (UK)
* Kenneth Eriksson (SWE) - Staffan Parmander (SWE)

### 2001
* Alisten McRae (UK) - David Senior (UK)
* Kenneth Eriksson (SWE) - Staffan Parmander (SWE)
* Juha Kankkunen (FIN) - Juha Repo (FIN)

### 2002
* Armin Schwartz (GER) - Manfred Hiemer (GER)
* Freddy Loix (BEL) - Sven Smeets (BEL)
* Juha Kankkunen (FIN) - Juha Repo (FIN)

### 2003
* Armin Schwartz (GER) - Manfred Hiemer (GER)
* Freddy Loix (BEL) - Sven Smeets (BEL)

## Lähteet

## Aiheesta muualla
Sipi Savolainen

**Olli Sipi Samuli Savolainen** (s. 27. marraskuuta 1971 Rääkkylä) on entinen suomalainen jalkapalloilija. Hän oli pelipaikaltaan hyökkääjä, joka pystyi pelaamaan keskellä tai laidalla.

Savolainen oli Myllykosken Pallon kasvatti. Hän debytoi seuran edustusjoukkueessa I divisioonassa kaudella 1988. Savolainen oli mukana voittamassa I divisioonaa vuonna 1991. Hän pelasi ensimmäisellä ja ainoalla pääsarjakaudellaan 15 ottelua, joissa hän teki yhden maalin. Vuonna 1993 Savolainen lähti opiskelemaan Yhdysvaltoihin Campbellin yliopistoon ja pelasi kesällä MyPan reservijoukkueessa II divisioonaa. Seuraavana syksynä hän vaihtoi opiskelupaikkansa James Madisonin yliopistoon. Savolainen kävi yliopistoa vuoteen 1996 saakka, pelaten kesäisin Suomessa Kakkosta Inkeroisten Purhassa. Hän pelasi myöhemmin samalla sarjatasolla myös Mikkelin Kissoissa sekä FC Hämeenlinnassa. 

Savolainen on edustanut Suomen poikamaajoukkueita yhteensä 17 kertaa. Hän on työskennellyt jalkapallouransa jälkeen muun muassa Walki Oy:ssä linjaorganisaatiotoimessa.

## Lähteet
Audi RS5 DTM

**Audi RS5 DTM** (käytetty myös nimeä **Audi A5 DTM** (2012)) on Audin rakentama  kilpa-auto, jolla osallistuttiin DTM-sarjaan vuosina 2012-2018. Auton korvasi jatkokehitetty **Audi RS5 Turbo DTM** sarjan tekniikkäsääntöjen muuttuessa kaudelle 2019. 

RS5 DTM on ns. Silhuettiauto muistuttaen tuotantoautoa lähinnä ulkoisesti. Auton kori on hiilikuituvahvisteinen ja turvakaarilla lujitettu. 4.0-litrainen vapaastihengittävä moottori tuottaa n. 460hv maksimitehon ja n. 500Nm vääntömomentin. Vaihteisto on kilpakäyttöön suunniteltu 6-vaihteinen. Rengaskoko edessä on 300/680-R18 ja takana 320/710-R18.

Audi esitteli auton Genovan autonäyttelyssä 2014 

## Kausi 2014

† = Kuljettaja keskeytti kilpailun, mutta koska oli ajanut kisasta yli 75%, sai sijoituksen.

## Lähteet
Aston Martin Cygnet

**Aston Martin Cygnet** on Aston Martinin vuosina 2011–2013 valmistama kaupunkiauto, joka on uudelleennimetty versio Toyota iQ:sta. Myös Aston Martin Cygnet rakennettiin ja suunniteltiin Smart Fortwon haastajaksi. Cygnetin pituus on vain 3&nbsp;078&nbsp;mm, tehden siitä Aston Martinin pienimmän auton.

Cygnetin pienen moottorin ansiosta hiilidioksidipäästöt ovat vain 110 g CO2/km ja bensiinin kulutuskin vain 4 litraa / 100&nbsp;km.

Aston Martin ilmoitti syyskuussa 2013 lopettavansa Cygnetin valmistuksen. Aston Martinin syy lopettamiselle olivat pienet myyntiluvut, sillä Cygnetiä myytiin yhteensä vain noin 300 kappaletta, kun tavoitteena oli myydä 4&nbsp;000 autoa vuodessa. 

Cygnetistä valmistettiin vuonna 2018 erikoisversio, jossa on 4,7 litran moottori, jonka teho on 430 hevosvoimaa ja kiihtyvyys 0–100 km/h 4,2 sekuntia. Sitä valmistettiin eräälle autokeräilijälle vain yksi ainoa kappale, jonka myyntihintaa ei ole kerrottu julkisesti. 

Cygnetistä on tullut pienen valmistusmääränsä vuoksi erittäin haluttu auto käytettyjen markkinoilla ja niistä on maksettu jopa 50 000 euroa.  

## Lähteet

## Aiheesta muualla
Antimilitarismi

**Antimilitarismi** on aate, jonka kannattajat vastustavat valtioiden välistä sodankäyntiä, ja yhteiskuntien sisäistä sotilaallistumista eli militarisoitumista. Toisin kuin pasifistit, antimilitaristit eivät siis kieltäydy ehdottomasti kaikesta väkivallasta.

Antimilitaristinen teoria liittyy hyvin vahvasti nationalismin, imperialismin ja kapitalismin kriittiseen analyysiin. Liikkeenä se levisikin erityisesti internationalististen aatteiden – sosialismin ja anarkismin – mukana. Toisaalta antimilitarismi oli keskeinen osa internationalistien itseymmärrystä ja määrittelyä.

Internationalistit kieltävät ajatuksen, että eri maissa asuvien ihmisten edut olisivat ristiriitaiset. Sodankäynti valtioiden välillä on erityisen tuhoisaa, sillä se hämärtää todellisia ristiriitoja eri luokkien välillä. Heidän mukaansa sodan hyötyjä on aina hallitseva luokka, sillä sota katkoo valtioiden rajat ylittäviä solidaarisuuden siteitä ja asettaa eri maiden työväenluokat taistelemaan toisiaan vastaan.

Antimilitaristit ovat vastustaneet vahvasti myös yhteiskuntien militarisoitumista, eli armeijan ja poliisin – niin kutsuttujen väkivaltakoneistojen – aseistuksen kiihtymistä ja yhteiskunnallisen roolin laajenemista. Kritiikin mukaan armeijan ja poliisin roolien laajeneminen kansalaisyhteiskuntaan antaa laitoksille yhä enemmän valtaa, ja johtaa lopulta poliisivaltion syntyyn tai totalitarismiin.

## Lähteet
Vaarallinen kaunotar

**Vaarallinen kaunotar** () on Lowell Shermanin ohjaama elokuva vuodelta 1933. Se perustuu pääosanäyttelijän Mae Westin omaan Broadway-näytelmään *Diamond Lil*. Miespääosassa on Cary Grant. Elokuva valittiin 1996 Yhdysvaltojen Kongressin kirjaston National Film Registryyn.

Elokuva oli parhaan elokuvan Oscar-ehdokkaana. Elokuva vaikutti osaltaan siihen, että elokuva-alalla alettiin valvoa Haysin ohjeiston noudattamista..

## Juoni

1890-luvun New Yorkiin sijoittuvassa tarinassa Lady Lou on laulajana epämääräisen miesystävänsä Gus Jordanin baarissa. Lady Louta tavoitteleva yhtä epämääräinen Dan Flynn yrittää paljastaa Loulle Jordanin rötökset. Lähistöllä työskentelee Pelastusarmeijaa muistuttavan yhteisön kapteenin Cummingsin valepuvussa liittovaltion agentti, joka selvittelee baarin rikollisia puuhia.

## Näyttelijät

## Tuotanto ja julkaisu

Elokuva tehtiin nopeasti, kolmessa viikossa. Se oli parhaan elokuvan Oscar-ehdokkaana.

## Arviot

*Helsingin Sanomien* Timo Peltosen mukaan jälki on nopean työtahdin mukainen, mutta myös aika on jättänyt jälkensä, sillä käsitys huumorista, seksikkyydestä ja elokuvan rakenteesta on nykyisin toisenlainen. Silti elokuva muistetaan, Cary Grantin ja Mae Westin ansiosta. Kriitikko Arto Pajukallion mukaan elokuva on kankeahko.

## Lähteet

## Aiheesta muualla
* Vaarallinen kaunotar. *Yle.fi* 23.5.2014.
* Elokuva Internet Archivessa .
Morning Glory

**Morning Glory** tarkoittaa seuraavia:

* ”Morning Glory”, Oasis-yhtyeen kappale vuoden 1995 albumilta *[[(What’s the Story) Morning Glory?]]*
* *[[Viattomuuden kukka]]* (*Morning Glory*), Lowell Shermanin ohjaama elokuva vuodelta 1933
* *[[Morning Glory (vuoden 1993 elokuva)|Morning Glory]]*, Steven Hilliard Sternin ohjaama televisioelokuva vuodelta 1993
* *[[Morning Glory (vuoden 2010 elokuva)|Morning Glory]]*, Roger Michellin ohjaama elokuva vuodelta 2010.
Sudwalan luolat

**Sudwalan luolat** on tiedettävästi vanhin luolasto maailmassa. Se sijaitsee Etelä-Afrikassa, Mpumalangan provinssissa ja Mankelekelevuoriston alueella. Luolaston vanhimpien osien on arvioitu olevan 240 miljoonaa vuotta vanhoja. Luolasto on kalkkikiviluolasto, jossa on tippukivimuodostumia ja pylväsmuodostumia. Suurin luola, jota kutsutaan P. R. Owenin saliksi, on suurin dolomiittiluola maailmassa: Sen leveys on 70 metriä ja korkeus 37 metriä. Luolaston pituudeksi on arvioitu 30 km. Yksi luolista sisältää aragoniittikristalleja. Siellä järjestetään yleisölle tunnin mittaisia kierroksia. Lisäksi siellä järjestetään kuukausittain pidempiä kierroksia.

## Lähteet
Tampere Maraton

**Tampere Maraton** on Tampereen kaupungin keskustaan ja sitä ympäröiville puisto- ja ranta-alueille sijoittuva juoksutapahtuma. 
Juoksumatkoina ovat maratonin lisäksi puolimaraton, neljännesmaraton, maratonviesti 4-henkisille joukkueille sekä minimaraton lapsille.  Lähtö ja maali sijaitsevat Ratinan stadionilla. Kullakin aikuisten matkalla kierretään sama neljännesmaratonin pituinen reitti 1-4 kertaa. Reitti kulkee Tammerkosken rannassa Koskipuiston kohdalla, Näsijärven rannassa Ranta-Tampellan kohdalla ja Pyhäjärven rannassa Hatanpään puiston kohdalla.

Ennen vuotta 2014 juoksu tunnettiin nimellä *Varala Maraton*. Nykymuodossaan Tampere Maraton on järjestetty vuodesta 2014. Ajankohta on ollut elokuun loppu tai syyskuun alku ja osallistujamäärä n. 1000. Tapahtuman järjestäjä on *Tampereen Maratonklubi* (entinen *Varalan Maratonklubi*). Seura järjestää myös maratonkoulutusta, yhteislenkkejä ja säännöllisiä kuukausimaratoneja.

Tampere Maratonin edeltäjä *Varala Maraton* oli vuosittain Tampereella 2009-2013 järjestetty juoksutapahtuma. Tapahtuman järjestäjinä toimivat Varalan Maratonklubi ja Varalan Urheiluopisto. Vuonna 2009 Varala Maraton juhlisti urheiluopiston 100-vuotista historiaa. Vuosina 2010-2013 reitti kiersi Pispalan ja Tahmelan maastossa paljolti Pyhäjärven rannan tuntumassa. Osallistujamäärä oli yleensä noin 500.

## Lähteet

## Aiheesta muualla
* www.tamperemaraton.fi
* Tampereen maratonklubi
Swartbergin vuoristo

**Swartbergin vuoristo** on Etelä-Afrikan lounaisosassa sijaitsevan Länsi-Kapin korkein vuoristo. Sen korkein kohta on 2325 metriä ja matalimmat alueet ovat 700 metrin korkeudessa. Vuoristo on enimmäkseen hiekkakivimassiivia. Sinne pääsee useita päivävaellusreittejä pitkin ja myös pitempää reittiä, jonka kulkemiseen menee noin viisi päivää. Vuoriston solista yksi on Swatbergin sola, joka sijaitsee lähellä Prince Albertin ja Oudtshoornin kaupunkeja. Solasta etelään sijaitsee Little Karoon autiomaa ja pohjoispuolella sijaitsee Great Karoon autiomaa. Vuoristossa on paljon keväällä kukkivia kasveja ja syksyllä kukkivia kasveja ovat proteat. Alueella on 130 lintulajia, muun muassa medestäjiä, kapinmesikoita, kirjokalastajia ja kolme kotkalajia. Alueella on myös antilooppeja ja kalliotamaaneja.

## Lähteet
Lowell Sherman

**Lowell J. Sherman** (11. lokakuuta 1885 – 28. joulukuuta 1934) oli yhdysvaltalainen näyttelijä ja  elokuvaohjaaja. Hän oli 1930-luvun alkupuolella sekä näyttelijänä että ohjaajana samassa elokuvassa, mikä siihen aikaan oli poikkeuksellista. Sittemmin hän keskittyi pelkästään ohjaamiseen. Hän kuoli keuhkokuumeeseen lyhyen aikaa sairasteltuaan ollessaan uransa huipulla menestyselokuviensa *[[Vaarallinen kaunotar]]* ja *[[Viattomuuden kukka]]* jälkeen. 

## Filmografia
;Ohjaajana
* *[[The Pay-Off]]* 1930 
* *[[Lawful Larceny]]* 1930 
* *[[The Royal Bed]]* 1931 
* *[[Bachelor Apartment]]* 1931 
* *[[High Stakes]]* 1931 
* *[[False Faces]]* 1932 
* *[[Ladies of the Jury]]* 1932 
* *[[The Greeks Had a Word for Them]]* 1932 
* *[[Vaarallinen kaunotar]]* 1933 
* *[[Viattomuuden kukka]]* 1933 
* *[[Broadway Thru a Keyhole]]* 1933 
* *[[Born to Be Bad]]* 1934 
* *[[Night Life of the Gods]]* 1935
Negros

**Negros** on saari Visayasin saariryhmässä Filippiineillä. Se on maan kolmanneksi suurin saari. Negros jakautuu kahteen provinssiin: Negros Oriental Keski-Visayasin alueella ja Negros Occidental Länsi-Visayasin alueella.

## Aiheesta muualla
Odain Rose

**O'Dain Ovany Rose** (s. 19. heinäkuuta 1992 Port Antonio, Jamaika) on jamaikalaissyntyinen ruotsalainen pikajuoksija. Seuratasolla hän edustaa IFK Umeåta.

Rose muutti 3-vuotiaana äitinsä kanssa Jamaikalta Ruotsiin. Göteborgin sisäratojen EM-kisoissa 2013 hän oli viides 60 metrillä. Sopotin sisäratojen MM-kisoissa 2014 hän karsiutui alkuerissä. Suomi–Ruotsi-maaotteluun Rose osallistui ensimmäisen kerran vuonna 2011. Vuoden 2014 maaottelussa hän oli 100 metrillä toinen.

Rosen ennätys 100 metrillä on vuonna 2014 Göteborgissa juostu 10,30. 60 metrillä hänen ennätyksensä on 6,62 (2013).

## Lähteet
Ossi Kekki

**Ossi Olavi Kekki** (s. 29. lokakuuta 1993 Lahti) on suomalainen juoksija, joka kilpailee pääosin 1&nbsp;500 ja 5&nbsp;000 metrin matkoilla. Hän edustaa Lahden Ahkeraa ja häntä valmentaa Tom Andtbacka. Aikaisemmin häntä on valmentanut isänsä Tapio Kekki.

Kekki voitti Suomen-mestaruuden 5&nbsp;000 metrillä Oulun Kalevan kisoissa vuonna 2016 ja sai samalla matkalla SM-hopeaa Tampereella 2021 ja SM-pronssia Lahdessa 2023. Jyväskylän Kalevan kisoissa vuonna 2018 Kekki juoksi hopealle 10&nbsp;000 metrillä. Hän oli samalla matkalla kolmas 2021. Puolimaratonilla hän sai SM-hopeaa 2025.

Kekki on saavuttanut sisäratojen SM-kilpailuissa 3&nbsp;000 metrillä kultaa 2016 ja pronssia 2019 ja 2024 sekä 1&nbsp;500 metrillä pronssia 2013 ja 2022. Hän on voittanut myös useita maasto- ja viestijuoksun SM-mitaleita. Suomi–Ruotsi-maaottelussa 2014 Kekki sijoittui toiseksi 5&nbsp;000 metrillä silloisella ennätyksellään 14.26,36.

Vuonna 2015 Kekki ei kilpaillut lainkaan, mutta palasi kilpailuihin hallikaudella 2016.

## Lähteet

## Aiheesta muualla
*
FS Pascal (1895)

**Pascal** oli Ranskan laivaston vuonna 1895 vesillelaskettu Descartes-luokan panssarikansiristeilijä.

## Valmistus

Alus tilattiinToulonin laivastontelakalta ja sen köli laskettiin joulukuussa 1893. Alus laskettiin vesille 26. syyskuuta 1895 ja se otettiin palvelukseen vuonna 1897.

## Palvelus
Alus poistettiin vuonna 1911 alusluettelosta ja se romutettiin.

## Lähteet
*
*

### Viitteet
FS D’Assas (1896)

**D'Assas** oli Ranskan laivaston vuonna 1898 palvelukseenotettu D'Assas-luokan panssarikansiristeilijä.

## Valmistus

Alus tilattiin 15. marraskuuta 1893 Nantesista Ateliers et Chantiers de la Loirelta, missä köli laskettiin 1. huhtikuuta 1894. Alus laskettiin vesille 28. maaliskuuta 1896 ja otettiin palvelukseen koeajoja varten 24. maaliskuuta 1897. Alus otettiin varsinaiseen palvelukseen 23. huhtikuuta 1898.

## Palvelus
Alus saapui 21. maaliskuuta 1897 Nantesista Brestiin, missä koeajot päättyivät 27. huhtikuuta 1898. Alus lähti 29. huhtikuuta Brestistä Touloniin, jonne se saapui 5. toukokuuta. Matkalla havaittujen vikojen korjaamisen jälkeen alus lähti 17. heinäkuuta liittyäkseen Välimeren laivueen () reservilaivueeseen. Fashodan tapahtumien seurauksena alus lähti 3. huhtikuuta 1899 Toulonista noutaakseen Marchandin lähetystön takaisin Djiboutista.

Alus lähti 9. maaliskuuta 1904 Brestistä Saigoniin, missä sen piti korvata *Bugeaud*. Alus lähti Saigonista 30. tammikuuta 1906 paluumatkalle kotimaahan toistuvien varaosaongelmien vuoksi. Se siirrettiin 30. toukokuuta Lorientissa reserviin. Ministeri Thomson esitti 24. syyskuuta 1907 aluksen muuttamista miinalaivaksi Loiren telakalla, mutta kustannuksia pidettiin liian suurina. Alus poistettiin palveluksesta 1. tammikuuta 1908 ja alusluettelosta 9. maaliskuuta 1910. Alusta käytettiin 1910-1913 kaatopaikkana Lorientissa. Se asetettiin 1913 myyntiin ja myytiin 11. huhtikuuta 1914 MM Willer Peterson ja Albrechille Kööpenhaminaan.

## Lähteet
*
*
*

### Viitteet
PUK (täsmennyssivu)

**Puk** tai **PUK** voi tarkoittaa ainakin seuraavia asioita:

*Puk, suomalainen indierock-yhtye
*PUK-koodi (*Personal Unblocking Key*), SIM-kortin avaamiseen käytettävä koodi
*Niels-Kristian Iversen, lempinimeltään PUK, tanskalainen Speedway-urheilija
*Yekîtî Nîştimanî Kurdistan, PUK (Kurdistanin isänmaallinen liitto), poliittinen puolue.
Olli Kivinen (toimittaja)

**Olli Kivinen** (24. maaliskuuta 1939 Kemi – 20. heinäkuuta 2014 Palojärvi, Vihti) oli suomalainen toimittaja, joka muistetaan parhaiten kolumneistaan. Hän työskenteli *[[Helsingin Sanomat|Helsingin Sanomissa]]* 1960–2004, mutta jatkoi lehden kolumnistina vielä eläkkeelle jäätyäänkin. Kivisen kolumnit käsittelivät yleensä kansainvälisiä kysymyksiä. Hän kannatti Suomen liittymistä Euroopan unioniin, ja viimeisissä kolumneissaan hän otti kantaa myös Nato-jäsenyyden puolesta.

Kivinen aloitti uransa *Helsingin Sanomissa* ylioppilaana kesällä 1960. Hän työskenteli lehden toimittajana 1962–1964, Lontoon kirjeenvaihtajana 1964–1970, ulkomaantoimituksen uutispäällikkönä 1970–1975 ja esimiehenä 1975–1993, ulkomaansivujen kolumnistina 1977–1993 sekä pääkirjoitussivun kolumnistina ja pääkirjoitustoimittajana vuodesta 1993. Kivinen toimi myös *[[The Times]]in* Helsingin kirjeenvaihtajana 1962–1964 ja 1970–1996 sekä *[[The Independent]]in* Helsingin kirjeenvaihtajana 1988–1989.

Olli Kiviselle myönnettiin vuonna 1994 Eurooppalainen toimittajapalkinto . Hän sai sen tunnustuksena Euroopan integraatiota koskevien asioiden pitkäjänteisestä selvittämisestä ja syventämisestä.

Olli Kivisen isä oli Veitsiluoto Oy:n johtaja, vuorineuvos Lauri Kivinen. Hänen setänsä oli toimittaja ja kirjailija Ilmari Kivinen (pakinoitsija Tiitus).

## Teokset
* 
* 
* 
* 

## Lähteet
Olli Kivinen

**Olli Kivinen** -nimisiä henkilöitä ovat:

* Olli Kivinen (1921–1999), suomalainen arkkitehti
* Olli Kivinen (1939–2014), suomalainen toimittaja.
FS Descartes (1894)

**Descartes** oli Ranskan laivaston vuonna 1894 vesillelaskettu Descartes-luokan panssarikansiristeilijä.

## Valmistus

Alus tilattiin Ateliers et Chantiers de la Loirelta ja sen köli laskettiin elokuussa 1892. Alus laskettiin vesille 27. syyskuuta 1894 ja se otettiin palvelukseen heinäkuussa 1896.

## Palvelus
Alus palveli Länsi-Intian saaristossa vuosina 1914-1917, jona aikana se kolaroi kahdesti. Ensin espanjalaisen rahtialuksen *SS Telesforan* ja sitten brittiläisen *SS Strathmoren* kanssa. Alus palasi Lorientiin, jossa se siirrettiin reserviin. Aluksen kymmenen 100 millimetrin tykkiä korvattiin sukellusveneentorjuntajärjestelmällä ja sen neljä 164 millimetrin tykkiä luovutettiin maavoimille. Alus poistettiin vuonna 1920 alusluettelosta ja se romutettiin.

## Lähteet
*
*

### Viitteet
FS Cassard (1896)

**Cassard** oli Ranskan laivaston vuonna 1898 palvelukseenotettu D'Assas-luokan panssarikansiristeilijä.

## Valmistus

Alus tilattiin Cherbourgin laivastontelakalta ja sen köli laskettiin vuonna 1894 . Alus laskettiin vesille 27. toukokuuta 1896 ja se otettiin palvelukseen helmikuussa 1898.

## Palvelus
Alus oli ensimmäisen maailmansodan läntisellä Välimerellä ja vuodesta 1917 Punaisella merellä osana Intian valtamerelle sijoitettua laivasto-osastoa. Se liitettiin osaksi tykistökoulua 1922-1923, jolloin aluksen tykkitornit oli poistettu. Alus poistettiin alusluettelosta 1924 ja se romutettiin seuraavana vuonna.

## Lähteet
*
*

### Viitteet
FS Du Chayla (1895)

**Du Chayla** oli Ranskan laivaston vuonna 1898 palvelukseenotettu D'Assas-luokan panssarikansiristeilijä.

## Valmistus

Alus tilattiin Cherbourgin laivastontelakalta ja sen köli laskettiin maaliskuussa 1894. Alus laskettiin vesille 10. marraskuuta 1895 ja se otettiin palvelukseen helmikuussa 1898.

## Palvelus
Alus osallistui vuonna 1907 Casablancan maihinnousuun. Ensimmäisessä maailmansodassa se oli Atlantilla vuosina 1914-1916 ja Punaisella merellä vuosina 1916-1918 ennen palvelustaan Libanonin rannikolla sodan lopulla. Alus oli Mustallamerellä vuosina 1918-1919. Vuonna 1918 pääosa aluksen tykeistä luovutettiin maavoimille ja alukselle jäi ainoastaan kaksi 164 , neljä 76 ja neljä 47 millimetrin tykkiä. Alus poistettiin alusluettelosta vuonna 1921 ja se romutettiin vuonna 1923.

## Lähteet
*
*

### Viitteet
Daniel Ståhl

**Daniel Arvid Paavali Ståhl** (s. 27. elokuuta 1992) on Ruotsia edustava kiekonheittäjä, joka on taustaltaan ruotsinsuomalainen. Hän on olympiavoittaja, kolminkertainen maailmanmestari sekä EM-mitalisti. Hänen ennätyksensä on vuonna 2019 Ruotsin Borrnarydissa heitetty 71,86 m. Tulos on myös Ruotsin ennätys. Ensimmäisen Ruotsin ennätyksensä 71,29 m hän heitti Sollentunassa vuonna 2017. Tuolloin hän rikkoi Ricky Bruchin lähes 33 vuotta vanhan Ruotsin ennätyksen kolmella senttimetrillä. Sivulajiaan kuulaa Ståhl on työntänyt parhaimmillaan 19,38 m. 

Ståhl saavutti hopeaa Lontoon MM-kilpailuissa 2017 toisen kierroksen heitollaan 69,19. Hän hävisi vain kaksi senttimetriä kilpailun voittaneelle Andrius Gudžiusille. Berliinin EM-kisoissa 2018 Ståhl saavutti tuloksella 68,23 hopeaa häviten Andrius Gudžiusille 23 senttimetrillä. Dohan MM-kilpailuissa 2019 Ståhl saavutti kultamitalin tuloksella 67,59. Tokion olympialaisissa 2021 hän voitti olympiakultaa tuloksella 68,90. Elokuussa 2023 hän voitti Budapestin MM-kilpailuissa kultaa heittäen viimeisellä kierroksella kisaennätyksen tuloksella 71,46. Vuoden 2025 MM-kilpailuissa Tokiossa Ståhl voitti kultaa tuloksella 70,47 m. 

Vuoden 2015 MM-kilpailuissa Pekingissä Ståhl oli viides tuloksella 64,73 m ja vuoden 2022 MM-kilpailuissa Eugenessa neljäs tuloksella 67,10 m. Amsterdamin EM-kisoissa 2016 Ståhl sijoittui viidenneksi tuloksella 64,77 m, samoin Münchenin EM-kilpailuissa 2022 tuloksella 66,39. Rooman EM-kilpailuissa 2024 hän oli neljäs tuloksella 66,84. Hän oli mukana myös vuoden 2014 EM-kisoissa Zürichissä, mutta jäi siellä karsintaan heitettyään 59,01 metriä. Rion olympialaisissa 2016 hän jäi kiekon karsintaan heitettyään 62,26 m. Pariisin olympialaisissa 2024 hän oli seitsemäs tuloksella 66,95. 

Ståhl edustaa Spårvägens FK:ta. Hän voitti kiekonheiton vuosien 2014, 2015, 2016, 2017, 2018, 2019, 2020, 2021, 2022, 2023, 2024 ja 2025 Suomi–Ruotsi-maaotteluissa.

Ståhlin äiti Taina Ståhl (o.s. Laakso) sai kuulantyönnössä pronssia sisäratojen Suomen-mestaruuskilpailuissa 1977. Lisäksi Taina Ståhl voitti 16-vuotiaiden Suomen mestaruuden kuulantyönnössä sekä kiekonheiton Ruotsin mestaruuden (1987) ja seitsemän muuta mitalia Ruotsin mestaruuskilpailuissa. Hän edusti Ruotsia kahdesti Suomi–Ruotsi-maaottelussa. 

Ståhl valittiin Ruotsissa vuoden 2017 miesurheilijaksi. Ståhl puhuu sujuvasti suomen kieltä.

Ståhl seurustelee moninkertaisen Ruotsin mestarin kuulantyöntäjä Fanny Roosin kanssa.

## Lähteet
* 
* http://www.european-athletics.org/athletes/group=s/athlete=151754-stahl-daniel/index.html

### Viitteet
Borran luolat

**Borran luolat** on Intiassa, sijaitseva kalkkikiviluolasto. Se sijaitsee Itä-Ghatin vuoristossa, Ananthagirin kukkuloilla. Alue on syrjäinen ja lähin vuoristoasema sijaitsee 15&nbsp;km:n päässä Arakun laaksossa. Lähin kaupunki on Visakhapatnam 95 kilometrin päässä. Luolat ovat muodostuneet Gosthanijoen virtauksen vaikutuksesta. Luolastossa olevilla tippukivi- ja pylväsmuodostumilla on paikallisille asukkaille uskonnollista merkitystä. Uskonnollinen merkitys liittyy eräästä luolasta löytyneeseen kiveen. Luolaston sisäänkäynti on 100 m korkea ja 75 m leveä ja sieltä johtaa portaikko alaspäin. Luolaston tippukivimuodostumat ovat epäsäännöllisiä stalaktiiteja ja stalakmiitteja.

## Kuvia

Tiedosto:Borra Caves in Andhra Pradesh 02.jpg|Kuva luolien sisäänkäynnistä.
Tiedosto:Borra Cave.jpg|Tippukiviä luolan sisäpuolella.
Tiedosto:Amazing stone.jpg|Kivimuodostelma luolan sisällä.


## Lähteet

## Aiheesta muualla
FS Catinat (1896)

**Catinat** oli Ranskan laivaston vuonna 1898 palvelukseenotettu Catinat-luokan panssarikansiristeilijä.

## Valmistus

Alus tilattiin Forges et Chantiers de la Méditerranéelta ja sen köli laskettiin helmikuussa 1894. Alus laskettiin vesille 8. lokakuuta 1896 ja se otettiin palvelukseen vuonna 1898.

## Palvelus
Alus poistettiin alusluettelosta vuonna 1911 ja se romutettiin.

## Lähteet
*
*

### Viitteet
FS Protet (1898)

**Protet** oli Ranskan laivaston vuonna 1898 vesillelaskettu Catinat-luokan panssarikansiristeilijä.

## Valmistus

Alus tilattiin Forges et Chantiers de la Girondelta, missä köli laskettiin maaliskuussa 1896. Alus laskettiin vesille 6. heinäkuuta 1898 ja otettiin palvelukseen helmikuussa 1899.

## Palvelus
Alus poistettiin 1910 alusluettelosta ja romutettiin.

## Lähteet
*
*

### Viitteet
Samar

**Samar** on saari Visayasin saariryhmässä Filippiineillä. Samar jakautuu kolmeen provinssiin: Samar, Itä-Samar ja Pohjois-Samar. Provinssit kuuluvat yhdessä viereisten Leyten ja Biliranin saarten provinssien kanssa Itä-Visayasin alueeseen.

## Aiheesta muualla
FS D’Estrées (1897)

**D’Estrées** oli Ranskan laivaston D’Estrées-luokan panssarikansiristeilijä.

## Valmistus

Alus tilattiin Rochefortin laivastontelakalta, missä köli laskettiin maaliskuussa 1897. Alus laskettiin vesille vielä samana vuonna 27. lokakuuta ja otettiin palvelukseen 1899.

## Palvelus
Ensimmäisen maailmansodan alkaessa alus siirrettiin Kanaalista Lähi-itään ja edelleen Punaisellemerelle vuonna 1916. Alus modernisoitiin La Ciotat’n telakalla, jonka jälkeen se jatkoi palvelustaan Kaukoidässä. Alus poistettiin alusluettelosta lokakuussa 1922 ja romutettiin 1924.

## Lähteet
*
*

### Viitteet
Itay Shechter

**Itay Menachem Shechter** (; s. 22. helmikuuta 1987 Ramat Yishai, Israel) on israelilainen jalkapalloilija, joka edustaa Ligat ha'Alissa pelaavaa Maccabi Haifa FC:tä. Pelinumerolla 9 pelaavan Shechterin pelipaikka on hyökkääjä. Hän kuuluu Israelin jalkapallomaajoukkueeseen. Shechter on molempijalkainen.

## Ura
Israelissa uransa aloittanut Shechter siirtyi ensimmäistä kertaa ulkomaille vuonna 2011, kun hän siirtyi Hapoel Tel Aviv FC:stä saksalaiseen 1. FC Kaiserslauterniin. Hapoelin riveissä Shechter pääsi pelaamaan Mestareiden liigaa vuonna 2010. Kaiserslauternia Shechter edusti vuoteen 2013 asti tekemättä läpimurtoa. Hän kävi välillä lainalla Valioliigan Swansea Cityssä onnistumatta sielläkään. Kaudeksi 2013-14 Shecheter palasi takaisin Tel Aviviin, mutta puolen vuoden ja seitsemän liigamaalin jälkeen hänet lainattiin tammikuussa 2014 Ligue 1:n nousijaseuraan FC Nantesiin. Hän ei tehnyt lainapestinsä aikana yhtään maalia, mutta Nantes osti hänet silti omakseen kesällä 2014. Helmikuussa 2015 Shechter siirtyi kotimaansa Maccabi Haifa FC:hen.

Israelin jalkapallomaajoukkueessa 178 senttimetriä pitkä Shechter debytoi vuonna 2009 ja on ollut yksi maajoukkueen tärkeistä pelaajista. 

## Lähteet
* 
* http://www.national-football-teams.com/player/27903/Itay_Shechter.html
FS Infernet (1899)

**Infernet** oli Ranskan laivaston D'Estrées-luokan panssarikansiristeilijä.

## Valmistus

Alus tilattiin Bordeauxista Forges et Chantiers de la Girondelta, missä köli laskettiin joulukuussa 1896. Alus laskettiin vesille 7. syyskuuta 1899 ja otettiin palvelukseen 1900.

## Palvelus
Alus ajoi matalikolle 22. marraskuuta 1910.

## Lähteet
*
*

### Viitteet
Abderrahmane Hammad

**Abderrahmane Hammad** (; s. 27. toukokuuta 1977 Dellys, Algeria) on uransa jo lopettanut algerialainen korkeushyppääjä ja olympiapronssimitalisti. Hammad saavutti pronssia vuoden 2000 kesäolympialaisista Sydneystä tuloksella 232. Hammad on myös kolminkertainen Afrikan mestari. MM-kisoissa neljästi mukana olleen Hammadin paras sijoitus MM-kisoista on vuoden 2001 kisojen yhdeksäs sija. Hänen ennätyksensä on 234, joka on myös Algerian ennätys.

## Lähteet
*
Il conquistatore di Atlantide

**Il conquistatore di Atlantide** (”Atlantiksen valloittaja”) on vuonna 1965 valmistunut italialais-egyptiläinen seikkailuelokuva. Tyylilajiltaan peplumia edustavan elokuvan on ohjannut Alfonso Brescia. Sen sankaria Heraklesta esittää Adriano Bellini alias Kirk Morris.

## Juoni
Pohjois-Afrikan rannikolle haaksirikkoutunut Herakles kohtaa prinsessa Virnan sekä tämän isän šeikki Assurin ja prinssi Karrin, jotka syyttävät toisiaan heidän beduiiniheimojaan vastaan tehdyistä hyökkäyksistä. Niiden takana ovat salaperäiset naamiomiehet, jotka pian kaappaavat Virnan. Herakles ja Karr seuraavat heidän jälkiään rauniokaupunkiin, joka osoittautuu muinaisen Atlantiksen jäänteeksi. Sitä hallitsevat kuningatar Ming ja hänen apurinsa Ramir, jotka aikovat valloittaa koko maailman voittamattomien zombisotureidensa avulla. Herakles pelastaa Virnan ja tulivuorenpurkaus tuhoaa Atlantiksen ja sen asukkaat.

## Näyttelijät

## Tuotanto
*Il conquistatore di Atlantide* on kuvattu Techniscope-laajakangastekniikalla Technicolor-väreissä Incir De Paolisin studiolla Roomassa sekä ulkokuvien osalta Egyptissä. Sitä on pidetty Vittorio Cottafavin *[[Herkules – Atlantiksen valloittaja]]n* jäljitelmänä, mutta todellisuudessa elokuvilla on vain vähän yhteistä.

Elokuva on yksinkertainen mutta viihdyttävä toimintaseikkailu, ja roskaleffoistaan tunnetun Alfonso Brescian ohjaustyöksi yllättävänkin huoliteltu ja järkevä. Sen ansioita ovat Egyptin karut maisemat sekä tekijöiden naiivi mielikuvitus, joka yhdistää vapaasti aineksia antiikin mytologiasta Flash Gordon -tyyliseen tieteisfiktioon ja kauhugenreen.

## Lähteet

## Aiheesta muualla
*
Häränsilmät

**Häränsilmät** (*Hypochaeris*) on asterikasvien heimoon kuuluva kasvisuku. Sukuun kuuluu maailmanlaajuisesti noin 60 lajia. Suvun kasvit muistuttavat maitiaisia (*Leontodon*).

## Lajeja
* *Hypochaeris achyrophorus* – pikkuhäränsilmä
* *Hypochaeris glabra* – kaljuhäränsilmä
* *Hypochaeris maculata* – harjuhäränsilmä eli häränsilmä eli täplikäs häränsilmä
* *Hypochaeris oligocephala* – teneriffanhäränsilmä
* *Hypochaeris radicata* – liuskahäränsilmä eli liuskalehtihäränsilmä
* *Hypochaeris uniflora* – vuorihäränsilmä

## Lähteet

## Aiheesta muualla
* Finto, Kassu – Kasvien suomenkieliset nimet: Häränsilmät (''Hypochaeris'')
* Suomen Lajitietokeskus: Häränsilmät – ''Hypochaeris''
* Funet: Häränsilmät (''Hypochaeris'')  
* United States Department of Agriculture (USDA): ''Hypochaeris'' 
* Flora of China: ''Hypochaeris''
FS D’Entrecasteaux (1896)

**D'Entrecasteaux** oli Ranskan laivaston vuonna 1896 vesillelaskettu panssarikansiristeilijä.

## Valmistus
Alus tilattiin Seyne-sur-Meristä Forges et Chantiers de la Méditerranéelta ja sen köli laskettiin syyskuussa 1894. Alus laskettiin vesille 12. kesäkuuta 1896 ja se otettiin palvelukseen vuonna 1899.

## Palvelus
Alus poistettiin luettelosta vuonna 1922 ja se lahjoitettiin seuraavana vuonna proomuna Belgialle, joka palautti sen vuonna 1926 maan supistaessa laivastoaan. Alus myytiin 7. maaliskuuta 1927 Puolalle romun hinnalla ja se hinattiin Gdyniaan nimettynä *Król Wladyslaw IV*:ksi. Puolassa alus nimettiin vuonna 1930 *Baltykiksi*. Alus palveli proomuna ja lopulta saksalaiset romuttivat sen vuonna 1942.

## Lähteet
*
*

### Viitteet
Ténenkou

**Ténenkou** on kaupunki, kunta ja Moptin alueen Ténenkoun piirin hallinnollinen keskus Malissa. Se sijaitsee Nigerjoen sisämaan suistoalueella 90 kilometriä Moptista länteen. Kunnassa on 11&nbsp;300 asukasta (vuonna 2009).

Seutu kuuluu kuivuudesta kärsivään Sahelin alueeseen. Asukkaat ovat etupäässä fulbeja, bozoja, bambaroita ja belloja. Vähemmistönä on maureja ja tuaregeja.

Paikallisia elinkeinoja ovat maanviljely, karjanhoito, kaupankäynti ja käsityöammatit. Tärkein viljelykasvi on riisi. Kotieläimiä ovat naudat, lampaat, vuohet, aasit ja siipikarja.

## Lähteet
Bibliothèque Universelle et Revue Suisse

**Bibliothèque Universelle et Revue Suisse** oli sveitsiläinen kirjallisuuslehti, joka ilmestyi 1862–1924. 

## Historia
Juste Olivier avusti vuodesta 1842 *Revue suisse* -nimistä kirjallisuuslehteä, joka tuli 1860 hänen omistukseensa.  *Revue suisse* yhdistyi 1852 *[[Bibliothèque universelle de Genève]]* -julkaisuun, ja uudeksi nimeksi tuli *Bibliothèque universelle et Revue suisse*.

Lehden avustajia ovat olleet muun muassa Edmond Gilliard, taide- ja kirjallisuuskriitikko vuosina 1911–1913, ja Charles-Ferdinand Ramuz. 

## Lähteet

## Aiheesta muualla
* Notice bibliographique, Bibliothèque nationale de France
Kylmäveriset tappajat

**Kylmäveriset tappajat** () on tanskalainen rikossarja, jonka tapahtuvat sijoittuvat Kööpenhaminaan. Sarjan päähenkilöitä ovat sarjamurhaajia jäljittävät Katrine Ries (Laura Bach) ja Thomas Schaeffer (Jakob Cedergren).

*Kylmäveriset tappajat* ensiesitettiin tanskalaisella TV 2 -kanavalla kymmenosaisena sarjana keväällä 2011. Vuotta myöhemmin sarjaa jatkettiin vielä yhdellä elokuvalla, joka esitettiin elokuvateattereissa maaliskuussa 2012. Useissa muissa maissa, kuten Britanniassa ja Suomessa, sarja on esitetty kuutena osana. Suomessa sarjan kuusi osaa on julkaistu DVD:nä ja sitä on esitetty suoratoistona Netflixissä sekä Viaplayssa.

## Näyttelijät
### Päähenkilöt

### Sivuhenkilöt

## Jaksot

## Lähteet

## Aiheesta muualla
*
Katin piiri

**Katin piiri** () on hallintoalue Malin Koulikoron alueella. Sen hallinnollinen keskus on Katin kaupunki. Piirin pinta-ala on 16&nbsp;897 neliökilometriä. Asukkaita on 948&nbsp;100 henkeä (vuonna 2009).

Vuoteen 1977 saakka Bamakon piiriin kuulunut alue sijaitsee etupäässä Sudanin vyöhykkeellä Sahelin eteläpuolella. Sen läpi virtaa Nigerjoki. Ennen siirtomaa-aikaa seutu muodosti osan bambaravaltakunnan Beledougoun alueesta. Se oli yksi ensimmäisistä ranskalaisten 1890-luvulla valtaamista alueista.

Piiriin kuuluu Katin kaupunkikunta ja 36 maalaiskuntaa: Baguinéda-Camp, Bancoumana, Bossofala, Bougoula, Daban, Diago, Dialakoroba, Dialakorodji, Diédougou, Dio-Gare, Dogodouman, Dombila, Doubabougou, Faraba, Kalabancoro, Kambila, Kalifabougou, Kourouba, Mandé, Moribabougou, Mountougoula, N’Gabacoro, N’Gouraba, Niagadina, Nioumamakana, N’Tjiba, Ouélessébougou, Safo, Sanankoroba, Sanankoro Djitoumou, Sangarébougou, Siby, Sobra, Tiakadougou-Dialakoro, Tiélé ja Yélékébougou. Asukkaat ovat etupäässä maata viljeleviä bambaroita, kalastajina toimivia bozoja sekä karjanhoitoa harjoittavia fulbeja.

## Lähteet

## Aiheesta muualla
* Katin piirineuvoston sivusto
Diaminopimeliinihappo

**Diaminopimeliinihappo** (C7H14N2O4) on aminohappoihin kuuluva orgaaninen yhdiste. Diaminopimeliinihappoa ei normaalisti esiinny proteiineissa, mutta se on tärkeä osa bakteerien soluseinän rakennetta. Myös kasvit kykenevät tuottamaan yhdistettä ja se on osa lysiinin biosynteesiä.

## Biosynteesi ja biologinen rooli
Bakteerit syntetisoivat diaminopimeliinihappoa tetrahydropikoliinidihaposta. Yhdistettä muodostuu tetrahydropikolliinidihaposta kolmea eri reittiä. Tetrahydropikoliinidihappo voidaan transaminoida suoraan meso-diaminopimeliinihapoksi tai L,L-diaminopimeliinihapoksi L,L-diaminopimelaattitransaminaasin katalysoimana. Diaminopimeliinihapon L,L-muoto ja meso-muoto voidaan muuttaa toisikseen diaminopimelaattiepimeraasin katalysoimana. Kolmas diaminopimeliinihappoa tetrahydropikoliinihaposta muodostava reitti sisältää sukkinyylijohdannaisen muodostamisen tetrahydropikoliinihaposta, transaminoinnin ja hydrolyysin diaminopimeliinihapoksi. Kasvit ja eräät grampositiiviset bakteerit sekä syanobakteerit tuottavat yhdistettä suoralla transaminoinnilla  ja gramnegatiiviset bakteerit sekä osa grampositiivisista bakteereista käyttävät epäsuoraa sukkinylointireittiä.

Diaminopimeliinihappo on osa sekä grampositiivisten että gramnegatiivisten bakteerien soluseinän peptidoglykaania. Gramnegatiivisilla bakteereilla on ainoastaan meso-diaminopimeliinihappoa, kun taas grampositiivisilla bakteereilla on myös lysiiniä soluseinissään. Kasvit ja bakteerit pystyvät muodostamaan lysiiniä diaminopimeliinihaposta dekarboksyloimalla sen diaminopimeliinihappodekarboksylaasin avulla.

## Lähteet

## Aiheesta muualla
*Human Metabolome Database (HMDB): Diaminopimelic acid 
*ChemBlink: 2,6-Diamino-Heptanedioic Acid
Kati (Mali)

**Kati** on kaupunki, kunta ja Koulikoron alueen Katin piirin hallinnollinen keskus Malissa. Se sijaitsee Mandinguevuorten juurella 13 kilometriä maan pääkaupungista Bamakosta luoteeseen. Kunnassa on 115&nbsp;000 asukasta (vuonna 2009).

Kuntaan kuuluu 14 kaupunginosaa ja yksi kylä. Seudun kanta-asukkaat ovat bambaroita. Heidän lisäkseen kaupungissa asuu malinkeja, fulbeja, soninkeja, maureja, moseja, khasonkoja ja muita kansallisuuksia. 89 % asukkaista on muslimeja, 8 % kristittyjä ja 3 % animisteja.

Kaupunki on saanut alkunsa vuonna 1886 perustetusta Ranskan siirtomaa-armeijan tukikohdasta. Vuonna 1897 sinne perustettiin katolinen lähetysasema. Vuonna 1904 rakennettiin Katin kautta kulkeva rautatie. Myöhemmin kaupunki on toiminut Malin armeijan päämajana, jossa sijaitsee myös armeijan koulutuslaitos. Vuoteen 1977 saakka se kuului Bamakon piiriin.

Katin kautta kulkee Bamakosta Kayesiin johtava valtatie RN1. Sieltä on maantieyhteydet Senegaliin ja Mauritaniaan. Tärkeimmät elinkeinot ovat maanviljely ja karjanhoito. Kaupunki tunnetaan erityisesti vihannestarhoistaan.

## Lähteet

## Aiheesta muualla
Kollegah

**Felix Blume** (s. 3. elokuuta 1984, Friedberg, Saksa), tunnetaan paremmin taiteilijanimellään **Kollegah**, on saksalainen rap-artisti. Hänet tunnetaan myös nimellä Der Boss. Blume on levyttänyt levy-yhtiöille Selfmade Records ja Alpha Music Empire. 

## Tausta
Blume syntyi Friedbergissä Saksassa vuonna 1984. Hänen äitinsä on saksalainen ja isänsä kanadalainen, joka jätti perheen pian Blumen syntymän jälkeen. Blume varttui Simmernissä ja kääntyi teini-ikäisenä islamin uskoon isäpuolensa kautta.

## Diskografia

### '''Studioalbumit'''
* 2006: *Boss der Bosse*
* 2007: *Alphagene*
* 2008: *Kollegah*
* 2011: *Bossaura*
* 2014: *King*
* 2015: *Zuhältertape Volume 4*
* 2016: *Imperator*

### Yhteisalbumit
* 2009: *Jung, brutal, gutaussehend *(mukana Farid Bang)
* 2013: *Jung, brutal, gutaussehend 2 *(mukana Farid Bang)
* 2017: *Jung, brutal, gutaussehend 3* (mukana Farid Bang)

## Lähteet